### Miljøkonsekvensrapport, ”Hyllen”, Melholtvej 68 9370 Hals

### Oplysninger om ansøger

|  |  |
| --- | --- |
| Ansøger: Hyllen APS  Tlf.: 0031 627240723  E-mail: cmdewinter@live.nl  CVR: 33159048  CHR: 24306  Sagsadresse: Melholtvej 68, 9370 Hals  SkemaID: 213508  Ansøgningstype: 16a IE-slagtesvin | Konsulent: Landbonord v. Rasmus Arvidson  Tlf.: 96242549  E-mail: rav@landbonord.dk  Dato + versionsnr: 28/11-2019 var. 1.0 |

### 1. Ikke teknisk resume

Ansøger Hyllen Aps ansøger om en godkendelse af produktionsarealet på husdyrbruget ”Hyllen” beliggende på Melholtvej 68, 9370 Hals.

**Husdyrstørrelse og produktionsomfang**

Der sker ingen ændring i størrelse på produktionen. Ligesom der ikke sker ændringer i staldindretning, dyrehold og sammensætning. Der søges om muligheden for at kunne have en fleksibel godkendelse, der sikrer at produktionsarealet kan udnyttes fuldt ud inden for dyrevelfærdsrammerne.

**Landskabelige forhold**

Der skal i forbindelse med den ansøgte ændring ikke opføres nogen nye bygninger, eller ændres på eksisterende bygninger. Der vil derfor ikke være nogen påvirkning af landskabelige forhold.

**Potentielle gener**

Den ansøgte produktionsændring medfører ifølge de tekniske beregninger ingen øget eller formindsket ammoniakudledning, ligesom den ikke medfører nogen forøgelse eller ændring af lugtgener.

Produktionsændringen medfører som udgangspunkt heller ingen øgning i antallet af transporter til og fra ejendommen, ligesom der ikke sker nogen ændringer af driftsrutiner på ejendommen.

**Øvrigt**

Stalden er udlejet til Klitgaard Agro A/S

### 2. Beskrivelse af det ansøgte

Der er udelukkende 1 staldbygning i brug til husdyrproduktion på ejendommen. Til staldbygningen er der tilknyttet 1 gyllebeholder, som er overdækket.

De øvrige bygninger på ejendommen består af planlagre, opbevaringsrum samt stuehus. Der er en yderligere staldbygning på ejendommen men denne er ikke i brug, og indgår således ikke som en del af produktionsarealet.

Staldanlæg, gyllebeholdere samt driftsbygninger fremgår af bilag 2 situationsplan.

Der er i bilag 3 redegjort for opgørelsen af produktionsarealet i henholdsvis ansøgt, nudrift og 8-års drift.

Husdyrbruget har løbende været i kontinuerlig drift, og det vurderes således at der ikke har været brud i kontinuiteten for produktionen på husdyrbruget.

Følgende produktionsareal er lagt til grund for ansøgningen, i henholdsvis ansøgt, nudrift og 8-årsdrift, og udgør således grundlaget for beregningerne af ammoniakdeposition, lugtgeneafstande samt overholdelse af BAT for husdyrbruget.

Tabel 1: Oversigt stalde og produktionsarealer

|  |  |  |  |  |  |
| --- | --- | --- | --- | --- | --- |
| **Stald** | **Gulvtype/dyretype** | **Antal sektioner** | **Antal stier pr. sektion** | **Stistørrelse i m** | **Samlet produktionsareal i m2** |
| Stald 2001 | Slagtesvin. Drænet gulv+spalter (33%/67%) | 4 | 28 | 6x2,45 | 1650 |
| I alt |  |  |  |  | 1650 |

Der er redegjort for staldbygningernes placering på medsendte bilag 2. I bilag 3 er der redegjort for produktionsarealernes størrelse og placering i staldene.

Arealer i staldene der ikke indgår som produktionsareal, men hvor der kortvarigt kan opholde sig dyr, såsom gangarealer-og udlevering vil blive rengjort i henhold til Husdyrgodkendelsesbekendtgørelsens §39.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Redegørelse over forhold der kan påvirke befolkningen**

**3.a Landskab, geologi og kulturmiljø**

Ejendommen er beliggende i landzone i Aalborg Kommune. Ejendommen er omkranset af åbne marker mod øst, syd og vest. Mod nord er der en mindre skov i forbindelse med stuehusets have.

Terrænet i lokalområdet, er udpræget fladt landbrugsland. Der er en del mindre skove og læhegn i kanten af markerne.

Bygningsmassen på ejendom, består udover staldbygningen af lader, planlagre og opbevaring samt stuehus. Der er en ældre staldbygning på ejendommen som ikke har været i drift i mange år. Placeringen af bygninger fremgår af bilag 2 situationsplan.

Der indgår ingen opførsel af nye bygninger i forbindelse med denne ansøgning. Der ændres ligeledes ikke på eksisterende bygninger.

Bebyggelsen i området, er primært større gårde og der er forholdsvis store afstande til byzoner og større bebyggede områder. Ca. 1,5 km mod øst, ligger sommerhusområdet omkring Melholt og Smalby.

Der er via søg på arealinfo.dk ikke registreret kulturhistoriske eller geologiske bevaringsværdier omkring ejendommen. Der er ligeledes ikke registreret fredede områder, eller fredede fortidsminder omkring ejendommen.

Det vurderes på baggrund af de i dette afsnit oplyste forhold, samt på baggrund af at der ikke opføres nogen bygninger, at påvirkningen af landskabselementer, samt kulturhistoriske og geologiske bevaringsværdier er neutral.

**3.b Farve og arkitektonisk udtryk**

Staldbygningen i drift er opført i grå elementer med grå tagplader. Øvrige bygninger på ejendommen er opført i gule sten eller kalket murværk, med enten røde eller grå tagplader.

Der er udover den gyllebeholder der er i drift, en gammel tidligere gyllebeholder, midt på gårdspladsen. Denne er ikke i drift, da den er skåret ned til terrænniveau og nu fungerer som havedam. Udover selve ejendommen, er der en medarbejderbolig beliggende lige nord for stuehuset til ejendommen. Denne bolig er selvstændigt udmatrikuleret, men den er ejet af ansøger.

Der foretages ingen bygningsmæssige ændringer, eller ændringer i materiale og farvevalg i forbindelse med denne ansøgning om ændring af produktionen.



Figur 1 Hyllen set fra vest. Kilde: skråfoto.dk

Det vurderes at selvom staldbygningen i drift og gyllebeholderen ligger lidt væk fra de øvrige staldbygninger, og der er lidt variation i byggematerialer så fremstår den samlede bygningsmasse på ejendommen som en helhed. Det vurderes også, ejendommens isolerede beliggenhed taget i betragtning, at den landskabelige fremtoning fra ejendommen er begrænset.

**3.c Bygge- og beskyttelseslinjer**

Der er ingen bygge- og beskyttelseslinjer der påvirkes af bygningsmassen på ejendommen. Mod nord er der en Å-beskyttelseslinje omkring Gerå, men denne er altså ikke påvirket af den ansøgte ændring af produktionen.

Derudover er der ligeledes ingen beskyttede sten- og jorddiger beliggende i umiddelbar nærhed af ejendommen.

**3.d Kommunale udpegninger**

Ejendommen ligger ikke indenfor nogen specifikke kommunale udpegninger.

Det vurderes at ansøgningen ikke strider imod udpegningerne i kommuneplanen, og driften på husdyrbruget kan drives i overensstemmelse med de vedtagne retningslinjer for udpegningerne, ligesom den ansøgte produktionsændring ikke strider mod retningslinjerne for arealdrift i kommuneplanen.


**3.e Grundvand**

Ejendommen inkl. alle marker befinder sig udenfor områder med særlige drikkevandsinteresser, og befinder sig således også udenfor indvindingsoplande for drikkevandsindvinding.

Nærmeste indvindingsopland befinder sig 4,2 km sydvest for ejendommen ved Ulsted. Ligeledes er der 4,6 km til nærmeste boringsnære beskyttelsesområde (BNBO).

Ejendommen forsynes med offentligt vand fra Melholt vandværk. Der er samlet 4 vandboringer på ejendommen, disse boringer forsyner et markvandingsanlæg.

Al restvand fra husdyrproduktionen, samt vaskevand fra rengøring af staldene, løber i gyllekummerne og videre til ejendommens gyllebeholder.



Figur 2 Ejendommens beliggenhed i forhold til nærmeste indvindingsopland, samt nærmeste BNBO

Der er i beredskabsplanen bilag 4 redegjort for ejendommens beredskab i forhold til udslip fra punktkilder, samt ved transport og pumpning af gylle, samt andre forhold som potentielt vil kunne påvirke grundvandsforhold.

Det er ansøgers vurdering at den planlagte produktionsændring ikke vil påvirke grundvands-eller drikkevandsinteresser, da ejendommen er beliggende udenfor områder med særlige drikkevandsinteresser, og da der i forbindelse med ansøgningen ikke foretages bygningsmæssige ændringer eller udvidelser. Ligeledes vurderer ansøger at der ikke er en øget risiko for udslip fra punktkilder. Ansøger vurderer at ejendommens beredskabsplan tager hånd om hvilke aktioner der skal tages i forbindelser med uheld eller udslip.

**3.f Overfladevand**

Tagvand fra staldbygningen samt de øvrige bygninger på ejendommen ledes via tagrender til infiltration i grunden.

Ansøger vurderer at udledningen af tagvand til overfladen er uændret som følge af den ansøgte ændring.

**3.g Generelle afstandskrav**Jf. udpegninger og beregninger i it-ansøgningen er der i nedenstående redegjort for afstandskrav i henhold til §§6-8 i Lov om miljøgodkendelse m.v. af husdyrbrug. Alle afstande er angivet som afstand til nærmeste staldbygning, eller gødningsopbevaringsanlæg som beregnet i it-ansøgningen.

Tabel 2 Oversigt generelle afstandskrav

|  |  |  |
| --- | --- | --- |
| **Afstand fra staldbygning til:** | **Afstand, m** | **Krav ifølge Husdyrloven** |
| Byzone eller sommerhusområde | >500 | 50 m |
| Lokalplan i landzone | >500 | 50 m |
| Nabobeboelse | >347 | 50 m |
| Habitatområde (Kat 1 natur) | >500 | 10 m |
| Kat 2 natur | >500 | 10 m |
| Enkelt vandindvinding | 5 m\* | 25 m |
| Almene vandforsyningsanlæg | >500 | 50 m |
| Vandløb/sø | >184 | 15 m |
| Offentlig vej | 211 | 15 m |
| Levnedsmiddelvirksomhed | >500 | 25 m |
| Beboelse på samme ejendom | 82 | 15 m |
| Naboskel | 211 | 30 m |
|  |  |  |

\* Afstandskrav til enkelt vandindvinding er ikke overholdt. Der er imidlertid tale om en ejet boring som anvendes til markvanding. Der søges hermed dispensation for afstandskravet. Som argumentation kan nævnes at den samlede påvirkning fra husdyrproduktionen vurderes at være uændret.

Som det ses i ovenstående er alle generelle afstandskrav med undtagelse af ovenstående, afstand til enkeltvandindvinding for overholdt.

**3.h Ammoniak og påvirkning af natur og Natura 2000-områder**

Se it-ansøgningen på husdyrgodkendelse.dk for udpegning og placering af naturtypekategorier.

Der er i denne ansøgning beregnet ammoniakdeposition til 6 naturpunkter, benævnt i tabel 3 som naturpunkt 1-3.

Der er valgt de naturpunkter som afstandsmæssigt er vurderet at ligge tættest på ejendommen.


Der er meget langt til nærmeste kategori 1 naturområde, og forholdsvist langt til nærmeste kategori 2 naturområde. Med hensyn til kategori 3 natur og §3 natur. Så er der udelukkende beregnet ammoniakdeposition til de naturområder der ligger nærmeste husdyrbruget.

Ansøgningen medfører ingen øget ammoniakudledning.

Der er vedhæftet et kort i figur 3 som viser husdyrbrugets placering i forhold til de naturpunkter der er beregnet ammoniakdeposition til. Kategori 1 naturpunktet som ligger ved kysten, og dermed langt fra husdyrbruget, er ikke medtaget på figur 3.

Tabel 3 Oversigt over naturpunkter brugt til beregning af ammoniakdeposition til natur

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **Oversigt naturpunkter** | | | | |  |
| Naturpunkt nr. | Navngivning | Kategori | Ruhed | Merdeposition 8-års drift | Merdeposition nudrift | Totaldeposition | Afstand i m |
| 1 | Kat 1 natur | 1 | S | 0 | 0 | 0 | 3950 |
| 2 | Kat 2 natur 1 | 2 | S | 0 | 0 | 0,1 | 2300 |
| 3 | Kat 2 natur 2 | 2 | S | 0 | 0 | 0,1 | 2450 |
| 4 | Kat 3 natur 1 mose V | 3 | Mk | 0 | 0 | 2,0 | 200 |
| 5 | Kat 3 natur 2 mose N | 3 | Mk | 0 | 0 | 0,5 | 650 |
| 6 | Kat 3 natur 3 hede Ø | 3 | Mk | 0 | 0 | 0,4 | 860 |



Figur 3 Kort over naturpunkter

**Kategori 1 natur**

Nærmeste Kat 1 natur (naturpunkt 1) er vurderet at være ved Habitatområde 14. Ålborg Bugt, Randers Fjord og Mariager Fjord, som befinder sig ca. 4 km mod øst. Habitatområdet befinder sig meget langt fra husdyrbruget og modtager en beregnet deposition fra anlægget på 0,0 kg NH3-N. Der er i beregningen af ammoniakdeposition ikke taget højde for kumulation, da det vurderes at afstanden er for stor.

**Kategori 2 natur**

Der er beregnet ammoniakdeposition til 2 naturpunkter kategoriseret som kategori 2 natur (naturpunkt 2-3). Der er tale om et overdrev (naturpunkt 2) der befinder sig 2,3 km mod nordøst, og et hedeareal (naturpunkt 3) som befinder sig 2,4 km mod Øst.

Begge naturpunkter brugt for beregning, modtager en totaldeposition på 0,1 kg NH3-N/år fra ejendommen. Der er ikke beregnet kumulation i naturpunkterne da det vurderes at der ikke er andre husdyrbrug beliggende indenfor kumulativ afstand af naturpunkterne.

Det vurderes at begge naturpunkter overholder de generelle afskæringskriterier for ammoniakdeposition til kategori 2 natur.

**Kategori 3 natur**

Der er regnet merdeposition til 3 kategori 3 naturpunkter (naturpunkt 4-6).

Der sker ikke nogen merudledning af ammoniak fra den ansøgte produktion, hverken i forhold til nudriften eller 8-års driften.

Det vurderes således at merdepositionskravet på 1,0 kg NH3-N/år overholdes for den ansøgte produktion.

**3.i Habitatdirektivets bilag IV-arter og andre arter**

Der er via søg på naturdata.miljøportal.dk med en radius på 1000 m fra ejendommen fundet følgende registreringer af bilag IV-arter:

* Spidssnudet frø

Frøen er registreret i en mindre sø beliggende ca. 200 m vest for staldanlægget. Spidssnudet frø vil typisk have fødesøgnings-og levested i tilknytning til vandområder og søer.

Der er beregnet ammoniakdeposition til den pågældende mose der ligger i tilknytning til søen (naturpunkt 4) Ud fra beregningerne vurderes det at der ikke vil ske tilstandsændringer på det pågældende moseareal, og dermed vurderes det at det samme vil være tilfældet for søen hvor butsnudet frø er registreret.

Det vurderes samlet, at den ansøgte produktion vil have en neutral effekt på de registrerede bilag IV arter.

Af andre potentielle bilag IV-arter der kan have levested eller, fødesøgningsområde eller opholdssted i området omkring husdyrbruget, kan nævnes:

* Markfirben
* Dværgflagermus
* Skimmelflagermus
* Sydflagermus
* Brunflagermus
* Vandflagermus
* Odder

Markfirben vil typisk have fødesøgnings- og levesteder på åbne, varme og tørre lokaliteter, såsom heder, overdrev og skråninger og sten- og jorddiger. Det er tidligere i denne miljøkonsekvensrapport fastslået at den øgede ammoniakdeposition ikke vil føre til tilstandsændringer, på denne type naturarealer. Det vurderes således ikke som sandsynligt at markfirben vil blive påvirket, som følge af produktionsændringen.

Flagermusarterne, vil typisk have levested, og ynglepladser i gamle træer, i skove. Den ansøgte produktionsændring medfører ikke rydning af skov, eller fældning af enkelttræer, ligesom produktionsændringen ikke medfører tilstandsændringer på naturarealer eller ammoniakfølsomme skove, der kunne have fungeret som levested eller fødesøgningsområde for flagermusarterne.

Odder, vil typisk have levested, og fødesøgningssteder i og i tilknytning til vandløb og åer, der foregår ikke nogen ændringer som følge af den ansøgte produktion, på vandløb eller åer, og påvirkningen på odderen vurderes som neutral.

Det er ansøgers samlede vurdering at produktionsændringen vil have en neutral effekt på bilag IV arter og andre fredede arter, siden den øgede ammoniakudledning vurderes ikke at ville kunne medføre en tilstandsændring på de naturarealer som kan fungere som leve-og fødesøgningssteder for bilag IV-arter i nærområdet.

Ligeledes vurderes det også at transportbelastningen i forbindelse med den ansøgte produktionsændring vil være på stort set samme niveau, ligesom støj- og støvbilledet forventes ikke at ændres væsentligt. Dette vil således også have en neutral effekt på bilag IV arter.

Dersom kommunen ligger inde med yderligere viden omkring bilag IV-arter, på området eller i umiddelbar nærhed heraf, anmodes kommunen om at gøre en vurdering i forhold til dette i forbindelse med denne ansøgning.

**3.j Trafik og transport**

Husdyrproduktionen på ejendommen drives som opfedning af smågrise til slagteklare grise. Det praktiseres på den måde at staldene fyldes med smågrise med en gennemsnitsvægt på ca. 30 kilo og de sendes til slagtning når de har opnået en slagtevægt på ca. 105-110 kilo. En produktion fra smågris til slagtesvin varer typisk 3 måneder.

Al foder der bliver forbrugt i produktionen, vil primært være færdigproduceret foder, som transporteres til ejendommen hvor det blandes med vand og fodres ud til grisene.

Al husdyrgødning der produceres ved produktionen forekommer som flydende gylle, der opbevares i ejendommens gyllebeholder.

Det indebærer at de transporter der foregår til og fra ejendommen primært vil være transport af levende dyr, enten som smågrise eller slagteklare grise, transport af foder til ejendommen, samt transport af gylle til udbringning eller til levering på biogasanlæg. Det indebærer således også at der er begrænset med internetransporter på ejendommen, da der for eksempel ikke flyttes levende grise imellem staldafsnit på ejendommen, og da der udelukkende er en gyllebeholder i drift, så der således ikke flyttes gylle fra en beholder til en anden.

Ejendommens jordtilliggende drives primært med traditionel planteavlsdrift, men denne drives fra anden ejendom, og der vil således udelukkende være transporter i forbindelse med planteavl, form af udbringning af gylle.

Indkørsels- og oversigtsforholdene på ejendommen vurderes som forholdsvis gode, så længe færdselsloven overholdes. Der er 2 separate indkørsler til ejendommen, hvoraf den ene primært bruges i husdyrproduktionen. Indkørselsforhold fremgår af bilag 2 situationsplan.

Der er i nedenstående tabel 4. angivet en estimering af antal transporter til og fra ejendommen. Estimeringen er foretaget ud fra en forventning om en produktion af ca. 9000 slagtesvin årligt, og opgørelsen af transporterne afspejler denne.

Tabel 4 Transportopgørelse

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Transport til og fra ejendommen** | | | | | | | | |
|  | Antal/mængde pr. år | | Kapacitet pr. transport | | Antal transporter pr. år | | Transportmiddel | Kommentar |
| Nudrift | Ansøgt | Nudrift | Ansøgt | Nudrift | Ansøgt |  |  |
| Smågrise til ejendommen  Slagtesvin fra ejendommen | 9000  9000 | 9000  9000 | 6-700  220 | 6-700  220 | 20  45 | 20  45 | Lastbil/dyretransport  Lastbil/dyretransport | Al transport foregår med ejendommens egen dyretransport |
| Døde dyr |  |  | x | x | 52 | 52 | Lastbil/kadavervogn | Ugentlig afhentning |
| Tilkørt færdigblandet foder |  |  |  |  | 150 | 150 | Lastbil/foderbil | Levering af foder ca. 3 gange ugentligt |
| Gødning/gylle fra ejendommen til udbringning |  |  | 25 | 25 | 200 | 200 | Traktor med gylletræk, evt. tanklastbil til biogas | Udgangspunktet med 9000 producerede slagtesvin, giver en beregnet normproduktion på 4800 ton gylle |
| Diverse, affald, halm |  |  |  |  | 10 | 10 | Lastbil | Diverse transporter. |
|  |  |  |  |  |  |  |  |  |
| Samlet antal transporter: |  |  |  |  | 477 | 477 |  |  |
| Bemærkninger:  En estimeret vurdering af antallet af transporter.  Ca. 480-500 transporter årligt. Samlet set bliver det ca. 9 transporter ugentligt. | | | | | | | | |

Som udgangspunkt vil langt størstedelen af transporterne foregår i dagtimerne. Der kan dog blive tale om at enkelte transporter vil ligge udenfor normal arbejdstid.

Melholtvej som er den primære tilkomstvej for alle transporter, er en forholdsvis lille færdselsåre, som forbinder Ulsted og Melholt. Det vurderes umiddelbart, at siden der ikke sker nogen øgning i antallet af transporter i forbindelse med den ansøgte produktionsændring vil der ikke for omkringboende opleves nogen synlig forskel.

Det vurderes således samlet set, at vejnettet omkring ejendommen, uden væsentlige problemer for den øvrige trafik, og uden uacceptable gener for naboer, vil kunne afvikle transporterne i forbindelse med produktionsændringen.

**3.k Rekreative og kulturhistoriske interesser**

Det vurderes umiddelbart at de eneste rekreative interesser i lokalområdet, der påvirkes af husdyrbruget, er gang- og cykeltrafik langs Melholtvej. Disse vil primært blive påvirket af trafiksituationen til og fra ejendommen.

Da trafiksituationen til og fra husdyrbruget vurderes at være uændret, vurderes det ligeledes at rekreative interesser i lokalområdet ikke vil blive påvirket. Lugtsituationen vurderes ligeledes også at være uændret som følge af den ansøgte produktion.

**3.l Lugt og påvirkning af nærmeste omkringboende**

Produktionsændringen er vurderet ift. lugtemission og lugtgeneafstande til de nærmest beliggende naboer:

- enkelt bolig uden landbrugspligt,

- samlet bebyggelse,


- lokalplanlagt område i landzone og

- byzone.

Se it-ansøgningen i husdyrgodkendelse.dk for beregning af afstande til boligtyper. Der er i ansøgningsskemaet med id 213508 angivet flere boliger som kontrol.

Generelt er der forholdsvis god afstand til naboer. Bemærk i øvrigt at medarbejderboligen tilknyttet ejendommen ikke indgår i lugtgeneberegningerne, da den er ejet af ansøger. Ligesom de boliger der ligger nærmest ejendommen ikke er medtaget da disse er registreret med landbrugspligt, og således ikke indgår i lugtgeneberegningerne.

Tabel 5 Oversigt lugtgeneafstande



Det vurderes at samtlige lugtgeneafstande med god margin er overholdt.

**3.m Støj og støv**

Der redegøres i dette afsnit udelukkende for forhold direkte tilknyttet husdyrbrugets drift og indretning. Evt. støv- og støjgener fra markdriften på markerne beliggende omkring ejendommen, er ikke medtaget i vurderingen, da denne som udgangspunkt drives fra en anden ejendom.

Der er i tabel 6 angivet de væsentligste støjkilder, som vurderet af ansøger, samt intensiteten og afhjælpende foranstaltninger.

Tabel 6 Oversigt støjforhold

|  |  |  |  |  |
| --- | --- | --- | --- | --- |
| Støjkilde | Intensitet | Afhjælpende foranstaltninger | Evt. kommentarer | Vurdering af støjkilde |
| Flytning af levende dyr | Max. 2-3 gange ugentligt. | Udføres fortrinsvis i dagtimerne. Staldene er beliggende isoleret for naboer, og staldbygningen er beliggende bag andre bygninger | Her tænkes på selve støjen fra dyrene, ikke støj fra transporter. | Ansøger vurderer at støj fra flytning af dyr, i kraft af de afhjælpende foranstaltninger ikke vil opleves som væsentligt generende. |
| Ventilation | Kontinuerligt. | Placering af bygning. Afstand i forhold til naboer. Renhold af ventilation. |  | I kraft af afstanden til nærmeste naboer (over 300 m) vurderes støj fra ventilation ikke at være væsentligt generende. |
| Kørsel/transporter/gylletransporter | 9-10 transporter ugentligt i gennemsnit | Transporter udføres primært i dagtimerne. 100 m afstand fra naboer til Melholtvej som er nærmeste færdselsvej. Ingen øgning i antallet af transporter. |  | På trods af antallet af transporter. Vurderes det kun i mindre grad at kunne virke generende for naboer. Da der fortsat er 100 m afstand til nærmeste naboer og til Melholtvej. |

Der er i tabel 7 angivet de væsentligste støvkilder, som vurderet af ansøger, samt intensiteten og afhjælpende foranstaltninger.

|  |  |  |  |  |
| --- | --- | --- | --- | --- |
| Støvkilde | Intensitet | Afhjælpende foranstaltninger | Evt. kommentarer | Vurdering af støvkilder |
| Kørsel indenfor matriklen under tørre forhold | 9-10 transporter ugentligt i gennemsnit | Afstand til naboer, dominerende vindretning. |  | Ansøger vurderer ikke at dette er et væsentligt problem i kraft af de afhjælpende foranstaltninger. |
| Håndtering af foder | Der leveres foder ca. 3 gange ugentligt til ejendommen. | Aflæsning foregår indendørs. |  | I kraft afstanden til naboer og de afhjælpende foranstaltninger, vurderes det at støvgener ikke opleves væsentligt generende for naboer. |

Det er ansøgers vurdering at generne fra støv og støj, samt evt. lysgener er forventelige for en produktion som den ansøgte. Ansøger vurderer også at der ikke er nogen særlige forhold ved produktionen der giver særligt væsentlige støv- og støjgener, samt at generne fra støv og støj ikke forventes at øges som følge af den ansøgte produktionsændring.

**3.n Jord**

Der er ikke i udlagt råstofgrave- eller interesseområde i umiddelbar nærhed af husdyrbruget.

Der skal dog ikke udføres jordarbejde i forbindelse med det ansøgte, da den ansøgte produktion foregår i eksisterende staldbygninger, og der ændres ikke noget bygningsmæssigt i forbindelse med den ansøgte produktion.

**3.o Affald**

Det er meget begrænsede mængder affald der fremkommer ved ejendommens husdyrproduktion.

Al foder køres til ejendommen som færdigblandet foder, og der er ingen planteavl der drives fra ejendommen. Der er ligeledes ingen maskinvedligehold, med dertil hørende affaldsfraktioner, på ejendommen.

Der er en mindre mængde dagrenovation som der er etableret afhentningsaftale for. Der er lavet aftale med Brønderslev kommune omkring afhænding af klinisk risikoaffald fra for eksempel kanyler og skalpeller.

Affaldshierarkiet som beskrevet i miljøbeskyttelseslovens §6b opfyldes igennem en rationel bestilling af varer til ejendommen. Der bestilles, hvis muligt sække- og kassevarer i så store partier som muligt, dog tilpasset hvad der er rationelt for driften. Således begrænses den totale affaldsmængde.

Ejendommens praktiserer mest muligt genbrug hvor det giver mening for driften. Affald sorteres hvis muligt i de største fraktioner.

Det er ansøgers vurdering at affaldsproduktionen fra produktion er meget begrænset, og er på linje med hvad der er forventeligt for en produktion som den ansøgte.

Ansøger har først og fremmest ingen interesse i at producere mere affald end højst nødvendigt. Ansøger vurderer at så længe affaldshierarkiet iagttages, vil affaldsproduktionen være begrænset mest muligt. Så længe affald sorteres i størst mulig grad samt afhændes i henhold til afhentningsaftaler, vil produktionsændringen kunne gennemføres uden væsentlige påvirkninger af omgivelserne.

**3.p Døde dyr**

Døde dyr opbevares på støbt plads ved nordenden af stalden, som angivet på situationsplan bilag 2. Døde dyr afhentes af DAKA jf. regler om afhentning af dyr i bekendtgørelse om opbevaring af døde dyr.

**3.q Fluer og Skadedyr**Skadedyr bekæmpes generelt i henhold til Statens Skadedyrsbekæmpelse samt kommunens anvisninger. Der er lavet egen aftale med hensyn til rottebekæmpelse.

Det er ansøgers vurdering at så længe skadedyr bekæmpes effektivt, og når problemerne opstår, samt i overensstemmelse med de af Aarhus Universitet, Institut for Agroøkologi, fastsatte retningslinjer herom, samt kommunens anvisninger, vil gener fra skadedyr ikke være uacceptable.

Ansøger oplever ikke væsentlige problemer som følge af skadedyr og fluer på nuværende tidspunkt, og vurderer også at gener fra skadedyr ikke vil øges som følge af ændringen i produktionen.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

### 4. Befolkning og menneskers sundhed

Ansøger vurderer helt overordnet, at påvirkningerne på menneskers sundhed for omkringboende er meget begrænsede, i kraft af den store afstand til naboer.

Ansøger vurderer at befolkningen generelt ikke vil blive yderligere påvirket af driften på ejendommens husdyrbrug, i forhold til den nuværende situation. Derudover vurderer ansøger at påvirkningen generelt fra driften af ejendommens husdyrbrug, er forventelig for en produktion af den størrelse, og sammensætning som findes på Hyllen, Melholtvej 68.

Der er i det ovenstående redegjort for hvilke elementer der påvirker befolkningen og menneskers sundhed. Der er ligeledes redegjort for husdyrbrugets håndtering af disse elementer samt evt. afbødende tiltag der foretages fra husdyrbrugets side for at begrænse denne påvirkning.

Ansøger vurderer at omkringboende som udgangspunkt kun vil blive påvirket af gener fra transport. Der er dog som tidligere redegjort for, ikke nogen øgning i intensitet og antal transporter fra den ansøgte produktionsændring, ligesom det vurderes at der er stor afstand til de naboer der kunne tænkes at blive påvirket.

Samtlige generelle afskæringskriterier i forhold til lugt, er for produktionen på ejendommen overholdt. Og det er også ansøgers vurdering at der ikke opleves klager over lugt samt driften på ejendommen. Der tilsigtes at fastholdes en høj grad af staldhygiejne i staldene, blandt andet for at sikre dyrevelfærd samt trivsel for ansatte, men også for at begrænse lugtgener.

Ansøger er bevidst om de påvirkninger som driften for de omkringboende har. Der foretages derfor forskellige afbødende tiltag for at begrænse påvirkningerne. Blandt andet varsles og oplyses der på ejendommens facebook-side ved gyllekørsel, således at naboer til en vis grad er oplyst om hvornår der køres gylle. Dette gøres primært som et hensyn til naboer. Gyllekørsel til udbringning på markarealer, udføres i henhold til reglerne i husdyrgødningsbekendtgørelsen. Der omrøres kun i gyllebeholderne i forbindelse med lastning, ved transport til andre beholdere eller ved udkørsel.

Derudover forsøger ansøger at planlægge flest mulige aktiviteter indenfor almindelig arbejdstid, dog med forbehold for at der i spidsbelastningsperioder kan være behov for at arbejde udenfor almindelig arbejdstid.

Ansøger vurderer at der igennem opretholdelse af en god staldhygiejne, samt hensyn til naboer ved at informere om hvornår der køres gylle, samt god og grundig planlægning af arbejdsrutiner er taget en række hensyn der kan være med til begrænse påvirkning fra husdyrbruget for omkringboende naboer, samt befolkningen generelt.

### 5. BAT – Bedst anvendelig teknologi

I ansøgningen redegøres der for brugen af BAT for følgende 5 områder:

* Ammoniak og staldindretning
* Foder og BAT for ernæringsmæssig styring
* Opbevaring/behandling af husdyrgødning
* Forbrug af vand og energi og BAT for effektiv energiudnyttelse
* Godt landmandskab og BAT i forhold til management.

I ansøgningen er der under de enkelte områder redegjort for ansøgers valg af teknik og evt. fravalg af oplagte teknikker. Der tages i redegørelsen udgangspunkt i EU-kommissionens referencedokument om BAT for intensiv svine og fjerkræhold samt BAT-blade og teknologibeskrivelser fra Miljøstyrelsen.

Da ejendommen vurderes at have over 2000 stipladser til produktion af slagtesvin redegøres der i øvrigt i et senere afsnit for overvejelser over alternative teknologier og løsninger.

**5.a Staldindretning og BAT for ammoniak**Staldsystemer i ansøgt situation fremgår af IT-ansøgningen. Herunder beskrives krav til BAT på ammoniak.

Staldbygningen der er i drift, er indrettet med drænet gulv+spalter, til produktion af slagtesvin. Stalden er inddelt i 4 sektioner som er forbundet med gangarealer.

Der foretages ingen ændringer i staldgulv og indretning som følge af den ansøgte produktion, der vil kunne udløse krav om en ny BAT beregning. Der indgår i denne ansøgning ingen miljøteknologi til reduktion af ammoniak i staldene, men der er anvendt miljøteknologi i form af overdækning af gyllebeholderen tilknyttet husdyrbruget.

Overdækning af gyllebeholderen er i ansøgningen registreret med en ammoniakreducerende effekt på 50 %.

**Redegørelse for anvendelse af BAT ammoniak**For staldtypen drænet gulv+spalter (33%/67%) er BAT-kravet beregnet til 2,3 kg NH3-N/år pr. m2 produktionsareal. Samlet produktionsareal i staldbygningen er anmeldt til 1650 m2. Dette giver et BAT-krav for staldene på 3795 kg NH3-N/år.

For gyllebeholderen er det samlede BAT-krav beregnet til 281 kg NH3-N/år.

Der er for staldene beregnet en samlet emission på 3795 kg NH3-N/år. For gyllebeholderne er der anvendt overdækning som ammoniakreducerende miljøteknologi, dette giver en beregnet faktisk ammoniakemission på 141 kg NH3-N/år.

Det samlede vejledende ammoniaktab pr. år opnåeligt for hele anlægget ved anvendelsen af BAT er beregnet til 4076 kg NH3-N/år, og det faktiske ammoniaktab fra hele anlægget er beregnet til 3936 kg NH3-N/år. BAT-kravet vurderes dermed overholdt.

**Samlet konklusion**

Det vurderes samlet set at BAT-niveauet for staldindretning og ammoniak er overholdt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.b Foder, foderopbevaring og fodringstrategi og BAT for ernæringsmæssig styring**

Foderet der anvendes på ejendommen kommer som færdigblandet foder tilkørt til ejendommen, tilkørt fra Klitgaard, Rørholtvej 76, og på ejendommen blandes det med vand, og udfodres som vådfoder.

Foderet opbevares midlertidigt, i siloer på ejendommen.

I foderblandingen indgår ejendommens eget producerede korn som hovedbestanddel, og foderet tilsættes proteiner og mineraler. Der anvendes fasefodring til slagtesvinene, således at foderblandingerne tilpasses til grisenes livscyklus.

Foderplaner tilpasses løbende og dokumentation herfor samt for tilsætning af fytase, registreres og opbevares på ejendommen hvor foderet blandes, og vil kunne fremvises på forlangende i forbindelse med tilsyn i form af recepter. Således opfyldes husdyrgodkendelsesbekendtgørelsens §37 omkring fodring og dokumentation herfor på et IE-brug.

**Redegørelse for anvendelse af BAT**

Med henblik på at reducere dyrenes N-udskillelse er det BAT at tilpasse foderet til dyrenes behov i de forskellige produktionsfaser (fasefodring), at optimere foderet på baggrund af fordøjelige/disponible næringsstoffer samt at tilsætte foderet aminosyrer

Ved fasefodring er det muligt at tilpasse foderrationen til grisenes livscyklus, samt næringsstofbehov i de forskellige vægtklasser. Derved reduceres udskillelsen af næringsstoffer i grisenes gødning.

Der tilsættes fytase til foderet hvorved fordøjelsen af foderets naturlige indhold af fosfor øges og udskillelsen af fosfor med gødningen reduceres.

**Samlet konklusion**

Sammenholdes ansøgers valg af fodringsteknik med BREF-dokumentet, vurderes det at det ansøgte projekt lever op til BAT for ernæringsmæssig styring.

**5.c Opbevaring og behandling af husdyrgødning og BAT**

Al husdyrgødning der produceres på ejendommen, forekommer som gylle.

Der er udelukkende en gyllebeholder i brug på ejendommen. Denne er overdækket, med teltoverdækning.

Der er vedlagt kapacitetsopgørelse som bilag 5. til denne ansøgning.

Gyllebeholderen, gyllekummer og rørføringer er bygget i bestandige og korrosionssikrede materialer.

Gyllebeholderen opfylder Husdyrgødningsbekendtgørelsens skærpede krav til pumper etc. Der udføres 10-års beholderkontrol af godkendt firma. Beholderen tømmes normalt 1 gang årligt med henblik på inspektion.

Gyllen fra beholderen afsættes til biogasanlæg tilknyttet Klitgaard Agro, hvorfra al planteavlsdrift drives. Arealerne tilhørende ejendommen er ligeledes drevet af Klitgaard Agro.

Der er tilstrækkeligt areal til rådighed i nærområdet for udbringning af gyllen.

**Redegørelse for anvendelse af BAT**

Jf. BREF er det BAT at opbevare gylle i en stabil beholder, der kan modstå mekaniske, termiske og kemiske påvirkninger. Beholderens bund og vægge skal være tætte og korrosionsbeskyttede. Beholderens skal tømmes jævnligt af hensyn til eftersyn og vedligeholdelse – normalt 1 gang årligt. Der omrøres kun i gyllen umiddelbart før tømning af beholderen. Det er endvidere BAT at overdække beholderen med fast låg eller med et naturligt flydelag eller et flydelag, der etableres med snittet halm eller tilsvarende.

Jf. BREF kan det være BAT at behandle husdyrgødning på bedriften med visse betingelser. Disse betingelser vedrører landbrugsareal til rådighed, overskud af eller efterspørgsel på lokale næringsstoffer, teknisk assistance, markedsmuligheder for produktion af grøn energi samt lokale regler. Er der f.eks. et overskud af næringsstoffer i området og manglede arealer til at udbringe husdyrgødningen så kan det være BAT at foretage separation af husdyrgødningen.

**Samlet konklusion**

Sammenholdes ejendommens foranstaltninger vedr. opbevaring og behandling af husdyrgødning, med BREF-dokumentet vurderes det at det ansøgte projekt lever op til BAT.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.d Energi- vand, og resurseforbrug og BAT for effektiv energiudnyttelse**

Der vil for denne ejendom og den ansøgte produktion blive udarbejdet en energirapport, der tager har til hensigt at undersøge og evt. påvise at BAT vedr. effektiv energiudnyttelse kan overholdes.

Tabel 8 Ressourceforbrug

|  |  |  |  |
| --- | --- | --- | --- |
| **Oversigt over forbrug** | **Nudrift** | **Ansøgt** | **Bemærkninger** |
| El | 9000 kWh | 9000 kWh | Der forventes ingen ændring. |
| Vand | 5000 m3 | 5000 m3 | Melholt vandværk, opgjort ud fra vandregning. |
| Varme | 100 l diesel | 100 l diesel | Der er ingen varmekilder til produktionen af slagtesvin i staldene. Der anvendes til en hvis grad varmekanoner til udtørring efter vask. |

Strømforbruget gå i hovedsag, til belysning, ventilation, gyllepumper og foderanlæg.

Strømforbruget kontrolleres løbende og følges op. Der foretages udskiftninger af defekt eller udtjent materiel, når behovet opstår. Ved udskiftning vil der vælges den eller de energibesparende løsninger der vurderes rationelle for driften på ejendommen.

Der udskiftes som udgangspunkt løbende til belysning, efterhånden som armaturer bliver slidt op. Ved udskiftning vælges der LED-belysning.

Med hensyn til vandforbrug og BAT, så registreres vandforbrug og følges op løbende. Dette gøres i regi af ejendommens miljøledelsesplan.

Alle rørføring, samlinger og drikkekopper kontrolleres, og utætheder repareres og defekte drikkekopper og rør udskiftes. Staldene iblødsættes før nedvaskning efter endt produktionscyklus.

Der findes på ejendommen et indvindingsanlæg der anvendes til markvanding.

**Redegørelse for anvendelse af BAT**

Miljøstyrelsen har ikke opstillet egentlige branchespecifikke krav til energiforbrug og andet resurseforbrug i forbindelse med fastlæggelsen af de vejledende BAT-standardvilkår, idet forbruget vil afhænge af de driftsmæssige forhold på den enkelte ejendom.

Når der anvendes mekanisk ventilation, er det BAT at optimere udformningen af ventilationssystemet samt at undgå modstand gennem hyppig eftersyn og rengøring af ventilationssystemet. Det er desuden BAT at anvende lavenergibelysning.

I henhold til BREF er det med henblik på at reducere vandforbruget BAT at rengøre stald og inventar med højtryksrenser efter hver produktionscyklus, at foretage regelmæssig kalibrering af drikkevandsanlæg for at undgå spild, at registrere vandforbrug samt at finde og reparere evt. lækager.

**Samlet konklusion**

Sammenholdes ansøgers tiltag med henblik på reduktion af energiforbruget med BREF-dokumentet vurderes det, at det ansøgte projekt lever op til BAT.

**5.e Generel management og godt landmandskab**  
Da ejendommen omfatter mere end 2000 stipladser til slagtesvin, er den omfattet af BAT-konklusionerne for intensivt opdræt af fjerkræ og slagtesvin. Herunder beskrives ansøgers tilgang til management på ejendommen ift. BAT-konklusionerne.

Med denne ansøgning forpligter ansøger sig til med udgangspunkt i BAT-konklusionerne, at indføre og praktisere et miljøledelsessystem på sin ejendom, baseret på udgangspunkterne i BAT-konklusionerne. Sammenholdt med overholdelsen af den generelle miljølovgivning på området samt vilkår givet i en miljøgodkendelse efter Husdyrbrugloven, er det ansøgers opfattelse at husdyrbruget lever op til BAT.

Der praktiseres på ejendommen godt landmandskab. Godt landmandskab indbefatter blandt andet at beredskabsplaner udarbejdes og opdateres, at der føres dagligt opsyn med stald-, opbevarings- og foderanlæg.

Der udarbejdes mark- og gødningsplan i henhold til lovkrav, så tildelingen af næringsstoffer til afgrøderne optimeres.

Der er tilknyttet en række fagkonsulenter, der gennemgår bedriften med ejer og medarbejdere efter behov. Blandt andet foretages der e-kontrol.

Fodersammensætning og fodringsstrategi evalueres og tilpasses løbende, således at nyeste viden altid anvendes, og at foderets indhold er tilpasset svinenes livscyklus.

Der føres medicinjournal og logbog for gylletanke. Gylletanke bliver kontrolleret hvert 10. år af autoriseret kontrollant. Og gyllepumpning foregår altid under opsyn.

Personalet uddannes løbende gennem kurser og efteruddannelse.

Energi- og vandforbrug, samt forbrug af energi til opvarmning registreres og følges op, opfølgningen sker i regi af ejendommens miljøledelsessystem.

**BAT vedr. management og egenkontrol**

I henhold til BREF (2017) er det BAT at uddanne bedriftens personale, at registrere energi- og ressourceforbrug samt forbrug og anvendelse af handels- og husdyrgødning. Endvidere at have procedurer for at sikre ren- og vedligeholdelse af bygninger og inventar, at planlægge gødning af markerne korrekt samt at have nødfremgangsmåde ved evt. uheld.

**Samlet konklusion**

Sammenholdes ansøgers redegørelse for management og egenkontrol med BREF-dokumentet vurderes det, at det ansøgte projekt lever op til BAT for management og landmandskab.

**­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**6. Anvendte teknologier og evt. fravalg af oplagte teknologier.**

På dette husdyrbrug anvendes der følgende teknologier registreret på MST teknologiliste:

* Overdækning af gyllebeholdere.

Der har i den ansøgte produktion ikke været behov for at anvende ammoniakreducerende miljøteknologi, udover de allerede anvendte teknologier til reduktion af ammoniak, da alle generelle afskæringskriterier i forhold til ammoniakdeposition til natur er opfyldt.

Der er fravalgt etablering af gyllekøling, da det ikke er muligt at etablere i stalde med drænet gulv. Det vil uanset kræve en ombrydning af staldgulvene, for at kunne læge køleslanger ned, og vil således fordre en ny BAT-beregning for staldenes ammoniakudledning.

Hvad angår teknologi og materiel til reduktion af energiforbrug, vurderer ansøger at ejendommen er forholdsvis opdateret i forhold til nyeste teknologi. Der er således ikke nogen åbenbare investeringer, som ikke allerede er foretaget, til reduktion af energiforbrug som vurderes relevante. Hvis energirapporten tilknyttet denne ansøgning afslører nogle relevante åbenlyse besparelser, vil disse blive overvejet. Dette vil blive gjort i regi af ejendommens miljøledelsesplan.

### 7. Reduktion af miljøpåvirkning og afværgeforanstaltninger Ansøgers valg til reduktion af miljøpåvirkninger og anvendte afværgeforanstaltninger.

Ansøger vurderer overordnet at ejendommens beliggenhed, indirekte betyder at samtlige påvirkninger fra produktionen på ejendommen, er reduceret, i kraft af at afstandene til naboer, byzoner og omkringboende er stor.

**Støj og støv**

Ansøger har i tidligere afsnit redegjort for påvirkning i form af støv og støj.

Ansøger vurderer dog også at der ikke er forhold ved produktionen der opleves som væsentligt generende.

Det vurderes dermed fra ansøgers side, at de afbødende tiltag der reelt er mulige at foretage, for produktionen på ejendommen, er udført.

**Lugt**

Ansøger vurderer overordnet at samtlige generelle afskæringskriterier i forhold til støv og støj er overholdt.

Ansøger har i tidligere afsnit redegjort for dette.

Den mest effektive måde at reducere påvirkning i form af lugt fra produktionen på ejendommen, er ifølge ansøger at opretholde en høj grad af renlighed i stalde. Dette gøres af flere årsager. Men så længe at renholdet af stalden er forsvarligt, vil der ikke opleves væsentlige påvirkninger for omkringboende i form af lugt.

**Ammoniak**

Der er etableret overdækning på gyllebeholderen på ejendommen. Således er ammoniakudledningen fra denne halveret.

Der er ikke behov for yderligere etablering af ammoniakreducerende miljøteknologi, for hverken at overholde generelle afskæringskriterier, eller opfyldelsen af BAT, ligesom afstanden til naturområder er så stor at det fra ansøger vurderes at påvirkningen på omkringliggende natur, fra produktionen på ejendommen er minimal.

**Beskyttelse af jord og grundvand**

God ledelse og dygtige medarbejdere er den bedste beskyttelse mod utilsigtede uheld. Derudover er der udarbejdet en beredskabsplan for husdyrbruget som opdateres. Denne beredskabsplan indeholder retningslinjer og handlingsplaner for hvad der skal gøres i tilfælde af uheld, brand og udslip.

### 8. Undersøgte alternativer

Da der ikke indgår byggeri eller bygningsmæssige ændringer af stalden, eller andre driftsbygninger på ejendommen, i denne ansøgning, vurderes det at det eneste reelle alternativ, er at fortsætte produktionen med den nuværende godkendelse.

Dette vurderes ikke at være hensigtsmæssigt, da der ikke er mulighed for at tilpasse naturlige produktionsudsving, samt ændrede krav til slagtevægt fra slagteriet.

Med den ansøgte produktion opnås der en fleksibel godkendelse, hvor det er muligt for ansøger at kunne vælge til- og afgangsvægt for slagtesvin frit.

**9. Ved IE-husdyrbrugets ophør**

Ved ophør af produktion på husdyrbruget, vil dette meddeles kommunen. Staldene og ventilationsanlæg vil blive nedvasket, og gyllekummer tømmes. Silo- og foderanlæg vil ligeledes skulle tømmes og rengøres.

Ved ophør vil gyllebeholdere som ikke længere skal anvendes efter ophør, blive taget ud af drift i henhold til regler i bekendtgørelse om kontrol af beholdere til opbevaring af flydende husdyrgødning.

Ved ophør vil nødvendige foranstaltninger for at undgå forureningsfare fra bygninger, produktionsarealer og gyllebeholdere, blive foretaget.

Ved ophør af produktion på ejendommen, vil der senest 4 uger efter driftsophør indsendes et oplæg til vurdering af omfanget af forurenet jord og grundvand på husdyrbruget. Efter påbud fra kommunen vil der blive foretaget nødvendige undersøgelser og analyser, for at klarlægge eventuel forurenings omfang. Ud fra disse udarbejdes en risikovurdering for at klarlægge risikoen ved den eventuelt påviste forurening.

Hvis der igennem risikovurderingen påvises en væsentlig risiko for menneskers sundhed eller miljø, vil oplægget også indeholde tiltag for at sikre at forureningen begrænses til af kommunen udpeget niveau.

**10. Miljøledelse**

For alle IE-husdyrbrug skal der formuleres og føres et miljøledelsessystem. Ansvarlig for driften af husdyrbruget skal formulere:

* En miljøpolitik med afsæt i husdyrbrugets miljøforhold
* Fastsætte miljømål
* Udarbejde handlingsplaner for de fastsatte miljømål
* Minimum 1 gang årligt evaluere miljøarbejdet og foretage justeringer af mål og handlingsplaner
* Minimum 1 gang årligt gennemgå miljøledelsessystemet

Ansøger forpligter sig igennem denne ansøgning til at praktisere miljøledelse på sin bedrift.

Målsætninger formuleres når behovet identificeres, og følges løbende op med tiltag. Medarbejdere involveres i målsætninger og gennemføring af tiltag. Miljøledelsesplan, med målsætning og tiltag opdateres løbende, men gennemgås en gang årlig.

Dokumentation for at der gennemføres et miljøledelsessystem vil blive opbevaret på husdyrbruget.